En kvinne med rød rumpetaske; i New York 2011.
En **rumpetaske** er en bag eller veske som bæres med en livreim over hoften eller midjen. Den festes ofte med en stroppspenne, og har noen ganger leppespenner for å gjøre dem justerbare slik at de skal passe ordentlig. Andre navn er **belteveske**, **mageveske**, **hoftesekk** eller **hofteveske**.

I moderne daglig bæring har rumpetasker blitt brukt til å bære mobiltelefoner, USB-ladekabler, batteribanker, vannflasker, snacks, tørkepapir, førstehjelp, isopropanol, kontaktlinser, og i blant pepperspray eller skytevåpen.

Væsken kan bæres både foran og bak. Særlig i tette folkemengder kan det være hensiktsmessig å bære bagen på kroppens forside slik at man har bedre kontroll på innholdet som vern mot tyveri.

Historie
--------

Vesker festet til belter skal ha vært i bruk siden antikken i mange kulturer.[] Amerikanske urfolk skal ha brukt bøffelbager (*buffalo pouch*) i stedet for å sy lommer i klær. Disse kunne også bæres på håndleddet eller bæres på forsiden av brystet via en nakkestropp eller snor.

Den europeiske middelalderske belteposen er et annet eksempel som gikk ut av bruk da klær begynte å få lommer. Skottene brukte en lignende beltepose kalt sporran som skal ha blitt holdt i bruk videre på grunn av at det var upraktisk med lommer på en kilt.

I 1954 dukket rumpetasker av lær opp i en jule-handleguide fra Sports Illustrated. Den kostet 10 dollar, og var laget for at langrennsløpere kunne bære med seg smurning og lunsj, men skulle også "passe fint for syklister, turrgåere og ryttere".

Det hevdes av og til at australske Melba Stone fant opp den moderne rumpetasken i 1962 etter å ha blitt inspirert av en kenguru, og at produktet tok av i 1988 da det ble kåret til årets produkt av Adweek.

Tasker laget av nylon og andre syntetiske materialer kom i bruk i 1980-årene.

I 2018 skrev *Boston Globe* at rumpetasker var tilbake på moten med modeller fra designhus som Gucci, Prada og Louis Vuitton.

Galleri
-------

* Taske av kunstig skinn med beltespenne på siden, leppespenne for justering og åpning med glidelås i toppenTaske av kunstig skinn med beltespenne på siden, leppespenne for justering og åpning med glidelås i toppen
* Kvinne med rumpetaske i skinnKvinne med rumpetaske i skinn
* Middelaldermaleri av brødrene Limbourg som viser en herre iført en beltepose med en nyredolk, cirka 1416Middelaldermaleri av brødrene Limbourg som viser en herre iført en beltepose med en nyredolk, cirka 1416
* Bilde fra 1800-tallet av en amerikaner med rumpetaskeBilde fra 1800-tallet av en amerikaner med rumpetaske
* Rumpetaske på et svensk motebilde fra 1937Rumpetaske på et svensk motebilde fra 1937

Se også
-------

* Hylster
* Pengebelte
* Ryggsekk
* Skulderveske, med skulderstropp og ofte en større bag enn en rumpetaske

Referanser
----------

1. ↑  Chris Ewens. «Pack Mentality: Rethinking the Fanny Pack». US Concealed Carry Association. Arkivert fra originalen 16. juni 2013. Besøkt 14. juni 2013.
2. ↑  Wandahsega, Larissa. «Buffalo Pouch». PotawatomiLanguage.org. Arkivert fra originalen 30. mars 2015. Besøkt 22. juli 2014.
3. ↑  Muzquiz, Albert. «History of the Fanny Pack / Cross-Body Bag». Besøkt 15. april 2022.
4. ↑  «The Cultural History of the Fanny Pack». *MEL Magazine*. 16. august 2018. Besøkt 15. april 2022.
5. ↑  «CHRISTMAS BY MAIL ORDER». SportsIllustrated.com. Besøkt 15. april 2022.
6. ↑  Lowe, Jaime (4. september 2015). «Letter of Recommendation: Fanny Packs». *The New York Times*. Besøkt 15. april 2022.
7. ↑  Uthman, Daniel. «Quarterbacks get hip to fanny packs». *USA TODAY*. Besøkt 15. april 2022.
8. ↑  «From fashion joke to street-style hit: the return of the bumbag». *the Guardian* **(engelsk)**. 16. mai 2017. Besøkt 15. april 2022.
9. ↑  Newell-Hanson, Alice (6. september 2017). «fanny packs are back, whether you like it or not». *i-D* **(engelsk)**. Besøkt 15. april 2022.
10. ↑  Teitell, Beth (24. juli 2018). «Fanny packs: They're in vogue. We're not lying». *The Boston Globe*. Besøkt 25. juli 2018.

Eksterne lenker
---------------

* (en) Fanny packs – kategori av bilder, video eller lyd på Commons Rediger på Wikidata